钦定古今图书集成/明伦汇编/闺媛典/第125卷 > 钱时妻孙氏
## 钦定古今图书集成/明伦汇编/闺媛典/第125卷 > 钱时妻孙氏

按《安庆府志》：“孙氏，桐城人。刑部主事钱时妻。洪武间，
时同部郎白李善长冤，上怒，连坐赐死。孙年二十七，
与时诀，断发为绳，绳其臂，以示无他。诏问死者之妇，
愿嫁者嫁，愿死者死。孙伏地请曰：‘某有老姑，愿赐不
死以终养’。复诏杀愿嫁者愿死者，而赐孙不死。驰驿
归，孙乃负时骸骨，葬于桐。守节四十三年，抚遗腹子”
惠，其后浸昌。曾孙如京为大司寇。